古物古蹟辦事處

係香港特別行政區政府康樂及文化事務署轄下嘅部門，1976年根據《古物及古蹟條例》成立，負責確保香港最具價值嘅文物古蹟得到適當保護。

主要工作
鑑定有歷史價值嘅建築，予以記錄同進行研究； 
組織同統籌具考古價值地點嘅勘定同發掘工作； 
保存同編整與上述古蹟同文物有關嘅文字紀錄同照片資料； 
安排古蹟嘅保護、修繕同維修工作； 
評核工程項目對古蹟文物嘅影響，並安排適當嘅保護同搶救措施；
安排合適嘅歷史建築活化再利用；
通過宣傳同教育活動包括舉辦有關本地文物嘅展覽、講座、導賞團、考古工作坊同設立文物徑等，以喚起公眾人士對香港文物嘅關注。

香港特別行政區政府 古物古蹟辦事處

香港政府部門